Daantjie Kat kom besoek weer! | My Matzikama
Daantjie Kat kom besoek weer!
Daantjie Kat het die afgelope tyd omtrent sy pote vol gehad om die verskeie primêre skole in die Matzikama-streek toe te spreek oor verkeersreëls. Daantjie Kat is ’n nasionale legende wat al vir dekades ouers en kinders inlig oor padveiligheid en verkeersreëls. As daar ooit ’n huishoudelike kat was, is dit Daantjie, want hy word altyd oral met ope arms verwelkom.
Daantjie Kat het al vir generasies sy wye kennis oorgedra aan inwoners van Matzikama. Matzikama-verkeersdepartement in samewerking met Wes-Kaap Provinsiale verkeer het Daantjie se besoek aan die streek moontlik gemaak. Onder die betrokke skole was Vredendal-Noord Primêr, Ebenhaeser Primêr, Maskam Primêr, Doornbaai Primêr, Steilhoogte Primêr, asook Spruitdrift Primêr. Hulle het Daantjie welkom geheet met pure opgewondenheid en warm glimlaggies.
Daantjie Kat lewer ’n opvoedkundige vermaaklikheidsprogram aan, waar kinders saam kan sing, dans en lekker met Daantjie kan gesels en sodoende ook leer oor padveiligheid. Ellin Flink van Matzikama-verkeersdepartement het weer eens ’n beroep op alle ouers en leerders gedoen om alle verkeersreëls te gehoorsaam sodat nalatigheid en ongelukke op die pad voorkom kan word Daantjie Kat is dalk vir nou eers weg, maar hy gaan beslis weer terug kom as voetgangers uit lyn trap en motoriste hul rybane verkeerdelik oorskry.
Lutzville Munisipaliteit reageer vinnig
Die Munisipaliteit in Lutzville het baie vinnig reageer toe daar ‘n pyp gebars het naby aan die hoof straat....
Hoërskool Graafwater vier eeufees!
Alle oudleerders aan Hoërskool Graafwater word hartlik genooi om die skool se 100 jaar van bestaan saam te vier....
Binnelandse sake loods First Time ID-projek
Die departement van binnelandse sake, in samewerking met Matzikama Munisipaliteit, bied tans die First Time ID-projek aan. Die departement...
Ghost Run vir NG Kerk Klawer
Op Vrydag 8 Junie sal daar ’n Ghost Run by Bergkraal buite Vredendal plaasvind. Stof solank jou drafskoene af...
Alles wat jy moet weet oor diabetesVanjaar se Madeliefie Makietie verwelkom die somer op ’n hoë noot